Kuna peagi on lähenemas advendiaeg, siis on mõttedki juba suundumas ettepoole ja nimelt on üks tore ettevõtmine juba 6. detsembril. Sel  päeval, nigulapäeval toimub Eesti Evangeelse Luterliku kiriku algatusel Viimsi Püha Jakobi kirikus Emmause missa, kuhu on väga oodatud erivajadustega inimesed, nende lähedased ja sõbrad. Jumalateenistus tõlgitakse ka viipekeelde. Jutluse ajal esitab lühinäidendi viie tuhande mehe söötmisest (Jh 16: 1-14) meie Usu ja Valguse rühm.